*Tämä artikkeli käsittelee Suomen kuntaa. Sanan muita merkityksiä on täsmennyssivulla.*

Laukaan keskustaa.Laukaan keskustaa.
**Laukaa** (ruots. *Laukas*) on Suomen kunta, joka sijaitsee Jyväskylän seutukunnassa Keski-Suomen maakunnassa. Kunnassa asuu 18 750 ihmistä, ja sen pinta-ala on 825,60 km² josta 177,09 km² on vesistöjä. Väestötiheys on 28,91 asukasta/km².

Laukaan kunnan suurimmat taajamat ovat Laukaan kirkonkylä, Lievestuore, Leppävesi ja Vihtavuori. Laukaan naapurikunnat ovat Hankasalmi, Jyväskylä, Konnevesi, Toivakka, Uurainen ja Äänekoski.

Laukaassa aloitti uutena kunnanjohtajana maaliskuun 2021 alussa Linda Leinonen.

Maantiede
---------

Laukaa on vesistöinen kunta. Laukaassa yhtyvät Rautalammin, Viitasaaren ja Saarijärven vesireittien vedet yhdeksi merelle vaeltavaksi virraksi. Tätä kuvaa Laukaan vaakuna. Laukaan kunnassa suurimmat järvet ovat Leppävesi, Lievestuoreenjärvi, Kynsivesi ja Kuusvesi.

### Kylät

Rivitaloasutusta Vihtavuoressa.
Haapala, Harhala, Hoho, Kirkonkylä eli ent. Pellosniemi, Kuhaniemi, Kuusa (tai Kuusaa), Lankamaa, Laukkavirta eli Tarvaala, Leinola, Leppävesi, Lievestuore, Metsolahti, Saarilampi, Savio, Simuna, Tervatehdas, Tiituspohja, Valkola, Vehniä, Vihtasilta, Vihtavuori, Vihtiälä, Vuontee, Äijälä.

Laukaan historiaa
-----------------

Laukaa on vanha emäpitäjä. Entiseen Laukaan pitäjään (Vanha Laukaa) kuuluivat myös nykyinen Jyväskylän kaupunki, Äänekoski, Suolahti, Sumiainen, osa Saarijärveä, Hankasalmea, Uuraista ja Toivakkaa. Laukaa-nimen taustalla on merkitykseltään hämärtynyt suomen sana *laugas*. Sanan on arveltu (Tunkelo, Oksanen, Laukaan historia I) olevan myös samaa alkuperää kuin Suomenlahden etelärannalla, Inkerinmaan vatjalaisalueella oleva Laukaanjoki, joka on venäjäksi Luga. Sana tarkoittaa kosteaa niittyä ja on muissa slaavilaisissa sekä balttilaissa kieleissä muodossa *luka* tai *laukas*. Laukaan alueella on myös muuta tuon alueen nimistöä.

Laukaaseen asutettiin jatkosodan jälkeen Sortavalan maalaiskunnan siirtoväkeä.

Laukaan rajakyliä liitettiin aikoinaan Jyväskylän maalaiskuntaan, muun muassa 1960-luvulla osia Savion ja Vehniän kylistä. Ne kuuluvat vuodesta 2009 alkaen Jyväskylään.

Hallinto
--------

*Pääartikkeli: Laukaan kunnanvaltuusto*
Laukaan kunnanjohtaja on Linda Leinonen. Laukaan kunnanvaltuustossa on 43 paikkaa, joista 13 on keskustan ja 10 SDP:n hallussa kaudella 2021–2025.

Talous
------

Vuonna 2016 eniten yhteisöveroa maksaneet yritykset olivat halpakauppaketju Ale-Makasiini, Prima-rakentajat Oy Leppänen ja kuulosuojainten valmistaja Silenta Ltd.

Laukaassa sijaitsee suuri Lidlin jakelukeskus.

Väestönkehitys
--------------

Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.


| Laukaan väestönkehitys 1980–2020 |
| --- |
| Vuosi |  |  | Asukkaita |  |
| 1980 |    | 13 676 |
| 1985 |    | 14 710 |
| 1990 |    | 15 730 |
| 1995 |    | 16 352 |
| 2000 |    | 16 548 |
| 2005 |    | 17 193 |
| 2010 |    | 18 142 |
| 2015 |    | 18 865 |
| 2020 |    | 18 886 |
| Lähde: Tilastokeskus. |

### Taajamat

Vuoden 2017 lopussa Laukaassa oli 18 978 asukasta, joista 13 571 asui taajamissa, 5 293 haja-asutusalueilla ja 114:n asuinpaikat eivät olleet tiedossa. Laukaan taajama-aste on 71,9 %. Laukaan taajamaväestö jakautuu neljän eri taajaman kesken:

| # | Taajama | Väkiluku(31.12.2017) |
| --- | --- | --- |
| 1 | **Laukaan kirkonkylä** | 8 048 |
| 2 | Leppävesi | 2 932 |
| 3 | Lievestuore | 2 324 |
| 4 | Kuusa | 267 |

Kunnan keskustaajama on lihavoitu. Vihtavuori on tilastollisessa taajamaluokituksessa osa Laukaan kirkonkylää.

Kyläseurat
----------

Laukaan pohjoinen kyläseura ry toimii Laukaan pohjoisten kylien, Haapalan, Haapasuon, Tervatehtaan, Vatian ja Viitalan kylien alueilla.
Kuusan kipinä kyläseura ry toimii Kuusan kylän vakituisten ja loma-asukkaiden yhteisenä edunvalvojana.

Julkisia palveluja
------------------

Laukaan palveluita ovat pääkirjasto, Laukaan terveysasema (Lievestuoreella sivuvastaanotto), ja Sydän-Laukaan koulun yhteydessä sijaitseva liikuntahalli.

Laukaan kirkonkylällä sijaitsevan yläkoulun nimi on Sydän-Laukaan koulu ja sen yhteydessä toimii Laukaan lukio. Laukaassa on lisäksi kaksi yhtenäiskoulua (luokka-asteet 0-9) ja monta alakoulua sekä useita päiväkoteja. Yhtenäiskoulut ovat Lievestuoreen koulu ja Vihtavuoren yhtenäiskoulu, joista jälkimmäinen järjestää opetusta myös Leppäveden, Tarvaalan ja Vuonteen yläkouluikäisille.

Laukaan kunnankirjasto palvelee Laukaan pääkirjaston, Leppäveden kirjaston, Lievestuoreen kirjaston ja 13.9.2021 alkaen Vihtavuoren kirjaston toimipisteissä sekä kirjastoauton välityksellä. Laukaa kuuluu osana Keski-kirjastot -kirjastokimppaan, mikä avaa käyttöön laajemman aineistotarjonnan.

Keski-Suomen pelastuslaitoksella on kaksi paloasemaa Laukaassa, Laukaan paloasema ja Lievestuoreen paloasema. 

* Sydän-Laukaan koulu.Sydän-Laukaan koulu.
* Laukaan pääkirjasto.Laukaan pääkirjasto.

Vuonteen kylässä sijaitsi Laukaan avovankila. Vankilan toiminta siirrettiin Jyväskylän Tourulassa oleviin tiloihin vuonna 2018 ja kiinteistö pantiin myyntiin syksyllä 2020.

Liikenne
--------

Laukaan kautta kulkevat vuonna 1918 valmistunut Jyväskylä–Pieksämäki-rata, jolla sijaitsee Lievestuoreen rautatieasema, sekä monessa osassa rakennettu ja lopullisesti vuonna 1960 valmistunut Jyväskylä–Haapajärvi-rata, jolla ovat sijainneet Leppäveden, Vihtavuoren, Laukaan ja Kuusan rautatieasemat. Henkilöliikenne Jyväskylän ja Haapajärven välisellä radalla lopetettiin vuonna 1987, ja sillä kulkee vain tavarajunia. Laukaan tärkeimmät maantieyhteydet ovat valtatie 4 Jyväskylästä Ouluun, valtatie 9 Jyväskylästä Kuopioon, valtatie 13 Jyväskylästä Mikkeliin, valtatie 23 Jyväskylästä Pieksämäen ja Varkauden kautta Joensuuhun sekä seututie 637 Jyväskylästä Vihtavuoren ja kirkonkylän kautta Suolahteen. Myös Äänekosken ja Suonenjoen välinen kantatie 69 kulkee osittain Laukaan alueella. Jyväskylän lentoasema sijaitsee Tikkakoskella aivan Laukaan rajan tuntumassa.

Seurakunnat
-----------

Laukaan kirkko.
Laukaassa toimii Suomen evankelis-luterilaisen kirkon Laukaan seurakunta. Sen pääpyhäkkö on Laukaan kirkko.

Suomen ortodoksisen kirkon seurakunnista Laukaan alueella toimii Jyväskylän ortodoksinen seurakunta.

Helluntaiseurakuntia on kaksi: Kotikulma-seurakunta Laukaan kirkonkylällä ja Risteyspaikka Pesola Lievestuoreella.

Baptistiseurakunnista Laukaan alueella toimivat Vehniän baptistiseurakunta sekä Vihtavuoren baptistiseurakunta.

Urheilu
-------

Lievestuoreen Kisa pelaa pesäpalloa miesten toiseksi korkeimmalla sarjatasolla, Ykköspesiksessä. Gladiators Hockey Team pelaa jääkiekkoa miesten II-divisioonassa.

Tapahtumat ja nähtävyydet
-------------------------

Hirvieläintä muistuttava kalliomaalaus Laukaan Saraakalliolla
Cyclon-vuoristorata Nokkakiven huvipuistossa.
Joka kesä Laukaan satamassa järjestetään myös lasten tapahtuma Sararanta puskii. Kesällä 2016 Laukaassa järjestettiin monia tapahtumia, kuten F2-kisat Peurungassa, Perinnepäivät Tupasvillassa ja ensimmäistä kertaa myös John Smith Rock Festival. Laukaassa järjestettiin asuntomessut vuonna 2003. Herättäjäjuhlat järjestettiin Laukaassa vuonna 1980.

Laukaassa sijaitsevat Saraakallion kalliomaalaukset, jotka ovat tiettävästi Fennoskandian laajimmat. Kalliomaalauksia on tehty usean sukupolven ajan punamultavärillä ja niiden iäksi on arvioitu 6600–3500 vuotta. Kalliolle johtaa polku, joka on merkitty puihin keltaisella maalilla. Suurin osa kalliomaalauksista näkyy hyvin heikosti, ja ne ovat parhaiten nähtävissä sateen jälkeen. Polku kalliomaalauksille on kohtalaisen vaikeakulkuinen, ja tästä syystä suositellaan maastoon soveltuvia vaatteita.

Hitonhauta on merkittävä geologinen kohde.

Kesästä 2016 lähtien Laukaan Peurunka-kylpylän lähistöllä on heinäkuussa järjestetty rock- ja metallifestivaali John Smith Rock Festivalia, joka on valittu myös kaksi kertaa Suomen parhaaksi festivaaliksi. Festivaalilla on esiintynyt useita kansainvälisesti tunnettuja metalliyhtyeitä, kuten mm. Helloween, Arch Enemy, Amorphis, Children of Bodom, Dark Tranquillity, Paradise Lost ja Kamelot.

Laukaan Lievestuoreella sijaitsee Nokkakiven huvipuisto.

Ruokakulttuuri
--------------

Laukaan pitäjäruoiksi nimettiin 1980-luvulla savulahna, ohrarieska ja munavoi.

Ystävyyskunnat
--------------

* Ruotsi Östra Göinge, Ruotsi
* Tanska Stevns, Tanska
* Norja Modum, Norja
* Viro Rõngu, Viro

Kuvia
-----

* Laukaan keskustaa.Laukaan keskustaa.
* Vihtavuoren 1970-luvulla rakennettuja kerrostaloja.Vihtavuoren 1970-luvulla rakennettuja kerrostaloja.
* Leppäveden päiväkoti.Leppäveden päiväkoti.
* Luhtitaloasutusta LaukaassaLuhtitaloasutusta Laukaassa
* Kylpylähotelli Peurunka.Kylpylähotelli Peurunka.
* Liikerakennus Laukaan keskustassa.Liikerakennus Laukaan keskustassa.
* Kuhankosken vesivoimala.Kuhankosken vesivoimala.

Tunnettuja laukaalaisia
-----------------------

|  |  |  |
| --- | --- | --- |
| * Anna-Kaisa Hermunen, toimittaja, televisiojuontaja
* Hannu Hovi, iskelmälaulaja
* Esko Jalkanen, kirjailija
* Tuulikki Jokinen, aitajuoksija
* Anja Juvonen, taidekutoja ja runoilija
* Eero Hirvonen, yhdistetyn hiihtäjä
* Juha Kankkunen, rallin maailmamestari
* Erkki Kauppinen, näyttelijä
 | * Otto Wille Kuusinen, suomalainen poliitikko
* Ahti Laitinen, oikeussosiologian ja kriminologian professori
* Atte Muhonen, kansanedustaja, maanviljelijä
* Erkki Mäentakanen, diplomaatti
* Irmeli Mäkipää, keihäänheittäjä
* Huugo Nyberg, pappi ja toimittaja
* Juho Peura, kansanedustaja
* Ilari Rantasalo, lääkäri, kansanterveystieteen professori

Elias Mäkinen , somettaja | * Ale Riipinen, voimistelija, olympiamitalisti
* Sylvi Saimo, meloja, olympiavoittaja
* Yrjö Sariola, Lapuan hiippakunnan piispa vuosina 1974–1995
* Rikhard Sotamaa, lääkäri ja lääkintöneuvos, presidentti Urho Kekkosen henkilääkäri
* Kalevi Veijonen, näytelmäkirjailija
* Paavo Vesterinen, kansanedustaja, agrologi
* Vihtori Vesterinen, kansanedustaja, maanviljelijä-agrologi
 |

Katso myös
----------

* Vanha Laukaantie
* Luettelo Laukaan julkisista taideteoksista ja muistomerkeistä

Lähteet
-------

1. 1 2  Pinta-alat kunnittain (Excel) 1.1.2022  1.1.2022. Maanmittauslaitos. Viitattu 29.1.2022.
2. 1 2  Väkiluku kasvoi eniten Uudellamaalla vuonna 2023  31.12.2023. Tilastokeskus. Viitattu 26.1.2024.
3. ↑  Väestö iän (1-v.) ja sukupuolen mukaan alueittain, 1972–2020  31.12.2020. Tilastokeskus. Viitattu 13.5.2021.
4. ↑  Väestörakenne  26.5.2022. Tilastokeskus. Viitattu 12.9.2023.
5. ↑  Kuntien ja seurakuntien tuloveroprosentit vuonna 2024  22.11.2023. Verohallinto. Viitattu 23.1.2024.
6. 1 2  Kuntavaalit 2021, Laukaa Oikeusministeriö. Viitattu 2.9.2021.
7. ↑  Ketun luolia Kiteellä (Arkistoitu – Internet Archive). Terhi Ainiala. Kotus 24.6.2008. Viitattu 23.2.2014.
8. ↑  "Nimestä Laukaa,", Laukaan Joulu DIGI - Yleisten kirjastojen digitoimaa aineistoa. Viitattu 14. joulukuuta 2015.
9. ↑  *Mitä-Missä-Milloin, Kansalaisen vuosikirja 1951*, s. 129. Otava 1950, Helsinki.
10. ↑  Jyväskylän maalaiskunnan kirja, osio Pitäjän synty ja aluemuutokset
11. ↑  Alueen Laukaa yhteisöverotiedot *Yle*. Viitattu 28.1.2018.  (tietoja myös yritysten kotisivuilta)
12. ↑  Lidl laajentaa Laukaan jakelukeskusta taas *Yle*.  2014. Viitattu 28.1.2018.
13. ↑  Väestö kielen mukaan sekä ulkomaan kansalaisten määrä ja maa-pinta-ala alueittain 1980 - 2016  29.3.2017. Tilastokeskus.  Arkistoitu 6.3.2019. Viitattu 12.1.2018.
14. ↑  Taajama-aste alueittain 31.12.2017  28.9.2017. Tilastokeskus.  Arkistoitu 16.7.2019. Viitattu 5.12.2018.
15. ↑  Taajama- ja haja-asutusalueväestö iän ja sukupuolen mukaan kunnittain 31.12.2017  28.9.2017. Tilastokeskus.  Arkistoitu 14.7.2019. Viitattu 5.12.2018.
16. ↑  Pohjoinen kyläseura[vanhentunut linkki]
17. ↑  Kuusa
18. ↑  Arkistoitu kopioLaukaan terveysasema Keski-Suomen seututerveyskeskus, seututk.fi.  Arkistoitu 27.4.2021. Viitattu 27.4.2021.
19. 1 2 3  Esi- ja perusopetus Laukaan kunta, laukaa.fi. Viitattu 27.4.2021.
20. ↑  Laukaan lukio Laukaan kunta, laukaa.fi. Viitattu 27.4.2021.
21. ↑  Vihtavuoren kyläyhdistys Ry *www.vihtavuori.net*. Viitattu 25.1.2018.
22. ↑  Kirjastot Laukaan kunta, laukaa.fi. Viitattu 12.9.2021.
23. ↑  heinonja: Keski-Suomen pelastuslaitos Laukaan paloasemaryhmä *www.keskisuomenpelastuslaitos.fi*.  8.11.2019.  Arkistoitu 5.8.2021. Viitattu 26.7.2021.
24. ↑  Avovankila muuttaa Jyväskylän keskustaan *Yle Uutiset*. Viitattu 25.1.2018.
25. ↑  Ostaisitko käytetyn vankilan 370 hehtaarin rantatontilla? Senaatti-kiinteistöt myy sellaisen syksyllä  18.7.2020. Yleisradio, yle.fi. Viitattu 27.4.2021.
26. ↑  Arkkitehtitoimisto Ark—byroo (konsultti): Laukaan vankila. Kulttuuriympäristöselvitys  2019. Senaatti-kiinteistöt, senaatti.fi. Viitattu 27.4.2021.
27. ↑  Jussi Iltanen: *Radan varrella: Suomen rautatieliikennepaikat* (2. painos), s. 183. Helsinki: Karttakeskus, 2010. ISBN 978-951-593-214-3.
28. ↑  Iltanen 2010, s. 208–210.
29. ↑  Yhteystiedot - Suomen evankelis-luterilainen kirkko evl.fi.  Arkistoitu 23.8.2018. Viitattu 23.8.2018.
30. ↑
31. ↑  Laukaan helluntaiseurakunta *Laukaan helluntaiseurakunta*. Viitattu 27.4.2019.
32. ↑  Lievestuoreen helluntaiseurakunta *lievestuore.helluntaisrk.net*.  Arkistoitu 27.4.2019. Viitattu 27.4.2019.
33. ↑  Vihtavuoren Baptistiseurakunta *vvbsrk.fi*. Viitattu 27.4.2019.
34. ↑
35. ↑  Satama Festival
36. ↑  Tupasvilla
37. ↑  Vuodet -1893 *Herättäjäjuhlat*. Viitattu 27.3.2022.
38. ↑   (Arkistoitu – Internet Archive)
39. ↑  Historia ja Galleria - John Smith Rock Festival
40. ↑  Nokkakivi
41. ↑  Kolmonen, Jaakko (toim.): *Kotomaamme ruoka-aitta: Suomen, Karjalan ja Petsamon pitäjäruoat*, s. 90–91. Helsinki: Patakolmonen, 1988. ISBN 951-96047-3-1.
42. ↑  Kangosjärvi, Jaakko: Tuhansien julkkisten maa.  *Helsingin Sanomat*, 5.7.2008. Artikkelin maksullinen verkkoversio. Viitattu 12.3.2024.

Aiheesta muualla
----------------

* Kuvia tai muita tiedostoja aiheesta **Laukaa** Wikimedia Commonsissa

* Laukaan kunnan kotisivut
* Tilastokeskus – Laukaan avainluvut
* Laukaan kirkonkylää 1963. Yle video.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Keski-Suomen maakunnan kunnat |
| --- |
|  |
| Nykyiset kunnat | 
* Hankasalmi
* Joutsa
* Jyväskylä
* Jämsä
* Kannonkoski
* Karstula
* Keuruu
* Kinnula
* Kivijärvi
* Konnevesi
* Kyyjärvi
* Laukaa
* Luhanka
* Multia
* Muurame
* Petäjävesi
* Pihtipudas
* Saarijärvi
* Toivakka
* Uurainen
* Viitasaari
* Äänekoski

 |
|  |
| Entiset kunnat | 
* Jyväskylän maalaiskunta
* Jämsänkoski
* Konginkangas
* Korpilahti
* Koskenpää
* Kuorevesi
* Leivonmäki
* Längelmäki (osa)
* Pihlajavesi
* Pylkönmäki
* Sumiainen
* Suolahti
* Säynätsalo
* Äänekosken maalaiskunta

 |

 |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
* VIAF

 |
|  |
| Kansalliset | 
* Saksa
* Israel
* Suomi (KANTO)
* Yhdysvallat

 |
|  |
| Maantieteelliset | 
* MusicBrainz area

 |
|  |
| Henkilöt | 
* Yle
* Uppslagsverket Finland

 |

 |